b'\n_START_ARTICLE_\nNegl\n_START_PARAGRAPH_\nI anatomi er en negl et horn-lignende stykke for enden af et menneskes eller dyrs finger eller t\xc3\xa5. _NEWLINE_Beskadiges neglen kan den falde af, hvorefter en ny negl som regel gror ud igen. Neglene kan angribes af svamp._NEWLINE_En negl er homolog med en klo, men den er fladere og har en buet kant i stedet for et punkt. En negl, som er stor nok til at g\xc3\xa5 p\xc3\xa5, kaldes en hov. Neglen best\xc3\xa5r af keratin, ligesom eksempelvis hornet p\xc3\xa5 et n\xc3\xa6sehorn.\n_START_SECTION_\nAnatomi\n_START_PARAGRAPH_\nDet lille stykke hud der vokser ud p\xc3\xa5 neglen kaldes negleb\xc3\xa5nd. Neglene kan have sm\xc3\xa5 hvide pletter og nogle menesker har et halvcirkelformet lysere parti ned mod negleb\xc3\xa5ndet._NEWLINE_Neglen gror hele livet og i snit vokser den 0,1\xc2\xa0mm (60-\xc3\xa5rig) og 0,123\xc2\xa0mm (32-\xc3\xa5rig) per d\xc3\xb8gn.\n_START_SECTION_\nPleje og mode\n_START_PARAGRAPH_\nPleje af h\xc3\xa6nder og negle kaldes manicure. Der findes ogs\xc3\xa5 kunstige negle, der kan limes udenp\xc3\xa5 de \xc3\xa6gte negle.Neglelak bruges til at d\xc3\xa6kke neglen med farve, at give neglene glans og til en vis grad beskytte neglene, s\xc3\xa5 de ser velplejede ud._NEWLINE_Neglene kan vokse sig meget lange hvis de plejes. Virkeligt lange negle har en tendens til at vokse i en spiral._NEWLINE_Der findes forskellige m\xc3\xa5der at klippe neglene p\xc3\xa5 og hertil findes flere forskellige v\xc3\xa6rkt\xc3\xb8jer og produkter f.eks. neglesaks, neglefil og negleb\xc3\xa5ndsfjerner.'